Tämä on kirjallinen reklamaatio yrityksienne lähettämiin laskuihin. Seuraavassa perusteluni

”Flexifront” –tahon  alkuperäiseen toimintaan:

Kuluttajansuojalain 5 luvun 3§ tavaran luovutus ja vaaranvastuu: 
”Tavara on luovutettu, kun ostaja on saanut sen hallintaansa.”
Kuluttajansuojalain 5 luvun 20§ tiedonantovelvollisuuden laiminlyönti: 
” Jos kotimyyntiasiakirjaa tai 14 §:ssä tarkoitettua vahvistusta ei ole toimitettu kuluttajalle, sopimus ei sido kuluttajaa. Jos kuluttaja haluaa vedota sopimuksen sitomattomuuteen, hänen on ilmoitettava siitä elinkeinonharjoittajalle viimeistään vuoden kuluttua sopimuksen tekemisestä.”

En ole saanut tavaraa koskaan. En ole saanut vahvistusta. Näin ollen maksuvelvollisuuttani tavaraan ei mielestäni ole.
Pidän myös mahdollista sopimusta sitomattomana.

EC Collection Oy:n perintään:
Laki saatavien perinnästä 5§ maksuvaatimus kuluttajasaatavan perinnässä:

”Perintätoimintaa ammattimaisesti harjoittavan on periessään kuluttajasaatavaa annettava tai lähetettävä velalliselle kirjallinen maksuvaatimus, jossa on mainittava ainakin:

1) velkojan nimi ja osoite

2) saatavan peruste;

3) eriteltyinä saatavan pääoma, korko, viivästyskorko ja perintäkulut;

4) vaadittu kokonaissumma;

5) kenelle, miten ja milloin saatava on maksettava;

6) velallisen mahdollisuus esittää huomautuksia saatavan määrästä ja perusteesta sekä missä ajassa huomautukset on esitettävä;

7) kenelle huomautukset on esitettävä;”
Velkojan osoite ei tule ilmi haastemenettelyilmoituksesta, vain postilokero annetaan. 

Saatavan perusteena esitellään epäselvästi laskun numero ja toimeksiantaja ”Flexifront”. Näillä tiedoilla ei ole mahdollista löytää alkuperäistä velkojaa mistään. Flexifront ei ole etu- tai sukunimi väestörekisterin nimipalvelun mukaan, ei rekisteröity tai tunnettu tavaramerkki, eikä myöskään yritys kaupparekisterissä.

Huomautuksia ei voi voi esittää EC Collection Oy:lle: Puhelinpalvelu on ruuhkautunut ja ilmoitettu sähköpostiosoite ei vastaanota postia (liite TKK:n IT-palvelukeskus). Yritystieto-järjestelmästä annetussa osoitteessa ei voi hoitaa asiaa, vaan sieltä käännetään edellämainitun postilokeron puoleen.

Viestissänne ei perustella momentin 5 mukaisesti maksutapaa: viittaatte vain maksamaan mainittuna eräpäivänä, mutta ette viittaa juuri kirjeen alalaidan tilisiirtolomakkeeseen.

Näin ollen en saa perintätoimistonne lähettämästä laskunomaisesta asiakirjan tiedoista selvää enkä halua maksaa sitä ilman, että osoitatte alkuperäisen toimeksiantajan laskun.

Laki saatavien perinnästä 10 a§ kuluttajasaatavien perintäkulujen enimmäismäärät:
Kuluttajasaatavaa perittäessä velalliselta saa tässä momentissa mainituista perintätoimista vaatia enintään seuraavat määrät:
1) kirjallisesta maksumuistutuksesta 5 euroa;

2) 5 §:ssä tarkoitetusta maksuvaatimuksesta 21 euroa, jos saatavan pääoma on 250 euroa tai vähemmän, ja 45 euroa, jos pääoma on yli 250 euroa;

EC Collection Oy nimeää perintäkuluikseen 57,00 EUR. Se on liikaa lain mukaan, perusteita ilmoituksestanne haastemenettelyssä ei eritellä tälle summalle.
Laki saatavien perinnästä 15§ Perintätoimintaa ammattimaisesti harjoittavan korvausvastuu: 
Perintätoimintaa ammattimaisesti harjoittava on velvollinen korvaamaan vahingon, joka hänen tämän lain vastaisesta tai muutoin virheellisestä menettelystään on aiheutunut sille, johon perintä on kohdistettu.
Minulle on aiheutunut kustannuksia perintäänne selvittäessäni:
Puhelinkuluja 20 EUR;

Postikuluja 40 EUR (Saantitodistuskirjeet EC Collection Oy, ITH Maarianhamina, ITH/Courlux Sveitsi);

Muita kuluja 600 EUR (menetetty työaika EC Collection Oy:lle reklamoidessani sähköpostitse ja selvittäessäni sähköpostin välittymisen estyneisyyttä, kaksi käyntiyritystä yrityksenne toimipisteessä Helsingin Annankadulla, ensimmäisen reklamaatiokirjeeni 26.1.2010 perusteluiden laatiminen, sekä tämän toisen reklamaatiokirjeeni 3.2.2010 laatiminen, postilokeroonne postittamiseksi saantitodistuksella käynti postitoimistossa);
yhteensä 660 EUR.

Vaadin minulle aiheutuneiden kustannuksien yhteensä 660 EUR maksamista tililleni Nordea 202520-4006386 välittömästi ja perintänne lopettamista.

Yrityksenne (ProVoice Finland, ITH Maarianhamina, ITH/Courlux Sveitsi, EC Collection) toiminnasta tulen valittamaan kuluttajaviranomaisille, lääninhallituksen perintätoimistojen valvontaan sekä kaupparekisteriin että verottajalle yrityksenne konsernimaisuuden ilmoittamatta jättämisen.

Tilintarkastajistanne jätän Helsingin ja Maarianhaminan kauppakamereille sekä keskuskauppakamarille kirjallisen valituksen yhtiön toiminnan valvomisen laiminlyönnistä.

